**Forslag til endring ligger i dokumentet med rød tekst**

**Forklaring i blått**

**§1: FORMÅL**

Hålogaland Amatørteaterselskap (HATS) er en interesseorganisasjon for aktører, utøvere og samarbeidspartnere i det frivillige scenekunstfeltet.
HATS drifter et kompetansesenter som skal styrke og bidra til utvikling av revy, teater og andre sceniske uttrykk.
HATS virksomhet i Nord-Norge er forankret i *Den nordnorske kulturavtale*.

**§2: OPPGAVER**

HATS som interesseorganisasjon skal tale medlemmers sak der lokal, regional og nasjonal kulturpolitikk utøves.
HATS kompetansesenter skal tilby veiledning, opplæringsmuligheter, registøtte og tilgang på faglige arenaer for aktører i det frivillige scenekunstfeltet. Tiltakene igangsettes på grunnlag av uttrykt behov hos medlemmer og andre brukere.
HATS kompetansesenter skal delta aktivt i utvikling av teaterfaglige nettverk og realisering av konkrete prosjektsamarbeid med disse.

**§3: OPPBYGGING**

1. Medlemmer, 2. Årsmøte, 3. Styre, 4. Styreleder, 5. Administrasjonen

**§4: MEDLEMSKAP**

~~Alle som driver med revy,- teater og andre sceniske uttrykk kan tas opp som medlemmer. Det er tre medlemskategorier A, B og C. Endring i kontingent fastsettes av årsmøtet med virkning det påfølgende år.~~

~~Kategori A: Revy - og teaterlag og andre sceniske ensembler som retter sin virksomhet mot det frivillige sceniske feltet.~~

~~Kategori B: Enkeltpersoner som selv er aktive i eller har sin virksomhet rettet mot det frivillige sceniske feltet.~~

~~Kategori C: Kulturskoler i kommunene. Skoler og andre offentlige institusjoner som har revy, drama og teaterfaglig virksomhet.~~

Alle som driver med revy,- teater og andre sceniske uttrykk kan tas opp som medlemmer.

1. LAGSMEDLEM: Revy - og teaterlag og andre sceniske ensembler som retter sin virksomhet mot det frivillige sceniske feltet.

2. ENKELTMEDLEM: Enkeltpersoner som selv er aktive i eller har sin virksomhet rettet mot det frivillige sceniske feltet.

Endring i kontingent fastsettes av årsmøtet med virkning det påfølgende år.

**§5: ÆRESMEDLEMMER**

Medlemmer og andre som HATS vil hedre, kan av årsmøtet gis status som æresmedlemmer. Æresmedlemmene betaler ikke medlemskontingent.

**§6: ÅRSMØTET**

Årsmøtet er organisasjonens høyeste myndighet. Årsmøtet avvikles hvert år innen utgangen av juni.

**1. Innkalling og saker**

Styret innkaller til ordinært årsmøte med to måneders varsel. Melding om saker som ønskes tatt opp på årsmøtet meldes inn senest en måned før årsmøtet. Årsmøtet kan vedta å realitetsbehandle saker som har kommet inn etter fristen dersom det foreligger spesielle omstendigheter for dette. Saksliste med tilhørende dokumenter og valgkomitéens innstillinger gjøres tilgjengelig for årsmøtedeltagere senest 14 dager før årsmøtet.

**2. Stemmerett og vedtak**

Stemmerett gis etter følgende kriterier

~~Medlemskategori A: 2 stemmer pr medlemslag~~

~~Medlemskategori B: 5-10 enkeltmedlemmer kan danne nettverk, og gi fullmakt til 1 stemme~~

~~Medlemskategori C: Kan møte som observatører med tale og forslagsrett~~

LAGSMEDLEM: 2 stemmer pr medlemslag

ENKELTMEDLEM: 5 enkeltmedlemmer kan danne nettverk og ha en 1 stemme. Det må foreligge fullmakt.

**3. Tillitsvalgtes stemmerett**

Tillitsvalgte har stemmerettigheter på årsmøte når det foreligger fullmakt fra sitt lag eller nettverk, etter de kriterier som er skissert i § 6, punkt 2.

**4. Vedtak**

Vedtak fattes med stemmeflertall. Ved stemmelikhet foretas omvalg mellom de to som har flest stemmer. Ved fortsatt stemmelikhet foregår valget ved loddtrekning.

Ved fortsatt stemmelikhet avgjøres vedtaket med loddtrekning. Valg skal foregå skriftlig, hvis ikke annet blir bestemt av årsmøtet.

**5. Program**

Ordinært årsmøte skal ha følgende program:

* Åpning av møtet.
* Opprop av representanter.
* Konstituering – møtereglement.
* Valg av to møteledere, to møtesekretærer og en redaksjonskomité
* ~~Styrets beretning for perioden:~~ Styrets årsrapport for perioden
* Regnskap for perioden.
* Revisjonsberetning.
* ~~Godkjenning av revisor.~~ Dette fordi styret engasjerer autorisert revisor og det er ikke påkrevet at revisor velges av årsmøtet.
* Arbeidsprogram for neste styreperiode.
* Budsjett for neste styreperiode.
* Valg:

~~Tre styremedlemmer, en fra hvert av de tre nordligste fylkene velges for to år.~~

~~To vararepresentanter fra hvert fylke velges for to år.~~

~~Tre valgkomitémedlemmer, en fra hvert av de tre nordligste fylkene velges for ett år.~~

~~Styreleder velges særskilt og uavhengig av fylkestilhørighet for ett år.~~

Styreleder velges særskilt for ett år.

Fire styremedlemmer og med personlige varamedlemmer velges for to år av gangen.

Valgkomitémedlemmer velges for to år.

**Årsmøteseminar**

I tilknytning til årsmøtet arrangeres det årsmøteseminar.

**6. Ekstraordinært årsmøte**

Ekstraordinært årsmøte blir kalt inn når det blir krevd av 1/3 av medlemmene i HATS.

Til ekstraordinært årsmøte skal det så langt råd er, gis minst en måneds varsel,

minimum 14 dager. På ekstraordinært årsmøte kan det ikke behandles og avgjøres

andre saker enn de som er nevnt i sakslisten. Representasjon og stemmerett til det

ekstraordinære årsmøtet er som ordinær jfr. §6

**§7: STYRET**

1. Styrets ansvar er å lede organisasjonen mellom to årsmøter. Styret forvalter organisasjonsmidler etter gitte retningslinjer. Styret er saksbehandlingsinstans for alle sakene som skal til årsmøte, jfr §6, punkt 5 med unntak av valgkomiteens innstilling for styremedlemmer og deres varaer.
2. Styret har fem medlemmer. Leder velges av årsmøtet, styret konstituerer selv nestleder. Styrets arbeid reguleres av styreinstruks som årsmøtet har vedtatt.
3. Styret er vedtaksfør når minst tre medlemmer er tilstede. Ved eventuell stemmelikhet er møteleders stemme avgjørende.
4. Styret sammenkalles når lederen eller minst to av styrets medlemmer krever det.
5. Daglig leder er saksbehandler og sekretær for styret med tale og forslagsrett.
6. Styret kan oppnevne de utvalg det finner nødvendig. Styret utarbeider mandat for de utvalg de velger å opprette.
7. Organisasjons forpliktes ved underskrift av daglig leder eller den som er utpekt av styret.
8. Styret engasjerer autorisert revisor.

**§8: ADMINISTRASJON**

Administrasjonen utfører på vegne av styret det daglige arbeid i organisasjonen.

Forholdet mellom styre og administrasjon reguleres gjennom styreinstruksen. ~~De ansatte har rett til å delta på årsmøter og styremøter med tale- og forslagsrett, men uten stemmerett.~~ Ansattes rettigheter ivaretas av arbeidsmiljøloven.

**§9: KONTINGENT**

Kontingentsatser for de enkelte medlemskategorier under §4 fastsettes av årsmøtet.

**§10: ENDRINGER I VEDTEKTENE**

Endringer i disse vedtektene kan bare vedtas på ordinært årsmøte.

Endringer i vedtektene krever 2/3 flertall av årsmøtet.

**§11: ORGANISASJONS OPPLØSNING**

Forslag om oppløsning av organisasjonen må være framsatt minst tre måneder før

ordinært/ ekstraordinært årsmøte. Styret skal innhente uttalelser fra medlemmene før

forslaget legges fram for årsmøtet. Det må deretter vedtas på årsmøtet med minst

3/4 flertall.

~~Eventuelle midler skal disponeres av Kulturdepartementet til fremme av revy, teater og andre sceniske uttrykk i Nord-Norge.~~

Eventuelle midler skal disponeres av fylkeskommunene til fremme av revy, teater og andre sceniske uttrykk i Nord-Norge.